open-index/open-wikipedia-markdown huggingface dataset:
Θάνατοι το 1945

## Ιανουάριος

## Φεβρουάριος
Άννα Φρανκ

## Μάρτιος
*20 Μαρτίου - Ντόροθι Κάμπελ, 61, παίκτρια του γκολφ.
*31 Μαρτίου - Χανς Φίσερ,  63, Γερμανός χημικός (Νόμπελ Χημείας 1930).

## Απρίλιος

*28 Απριλίου - Μπενίτο Μουσολίνι, 61, Ιταλός πολιτικός, ιδρυτής και ηγέτης του φασιστικού κόμματος.
*30 Απριλίου - Αδόλφος Χίτλερ, 56, Γερμανός πολιτικός και δικτάτορας της ναζιστικής Γερμανίας.

## Μάιος

*1 Μαΐου - Γιόζεφ Γκαίμπελς, 47, Γερμανός εθνοσοσιαλιστής.
*18 Μαΐου - Γουίλιαμ Σάιμονς, 65, μέλος της Κου Κλουξ Κλαν.
*23 Μαΐου - Χάινριχ Χίμλερ, 44, Γερμανός πολιτικός .

## Ιούνιος

## Ιούλιος
*25 Ιουλίου - Άλμπερτ Τάιλερ, 73, Αμερικανός Ολυμπιονίκης του στίβου (αργυρό μετάλλιο στο άλμα επί κοντώ 1896).

## Αύγουστος

## Σεπτέμβριος

## Οκτώβριος

## Νοέμβριος
*20 Νοεμβρίου - Φράνσις Γουίλιαμ Άστον, 68, Βρετανός φυσικός.
*30 Νοεμβρίου - Πολ Μασσόν, 71, Γάλλος χρυσός Ολυμπιονίκης της ποδηλασίας πίστας το 1896 (με τρία χρυσά μετάλλια στα 33 μ. ατομ. χρονομέτρησης, 2 χλμ. σπριντ και στα 10 χλμ.)

## Δεκέμβριος

Κατηγορία:1945
Θάνατοι το 1946

## Ιανουάριος

## Φεβρουάριος

*5 Φεβρουαρίου - Τζορτζ Άρλις, 77, Βρετανός ηθοποιός.
*17 Φεβρουαρίου - Βενιαμίν, 75, Πατριάρχης Κωνσταντινουπόλεως.

## Μάρτιος
* 14 Μαρτίου - Παντελής Καρασεβδάς, 70, Έλληνας χρυσός Ολυμπιονίκης (1896, τυφέκιο 200 μ.) της σκοποβολής.
* 24 Μαρτίου - Καρλ Σούμαν, 76, Γερμανός Ολυμπιονίκης (1896) της γυμναστικής με  4 χρυσά μετάλλια.

## Απρίλιος

*21 Απριλίου - Τζων Κέυνς, 62, Άγγλος οικονομολόγος, μαθηματικός και συγγραφέας.

## Μάιος

## Ιούνιος

*10 Ιουνίου - Τζακ Τζόνσον, 68, Αμερικανός πυγμάχος.

## Ιούλιος

## Αύγουστος

## Σεπτέμβριος

## Οκτώβριος

*15 Οκτωβρίου - Χέρμαν Γκαίριγκ, 53, Γερμανός πολιτικός.
*16 Οκτωβρίου - Φριτς Ζάουκελ, 51, Γερμανός πολιτικός.
*16 Οκτωβρίου - Γιοάχιμ φον Ρίμπεντροπ, 53, Γερμανός πολιτικός.
*22 Οκτωβρίου - Χένρυ Μπέργκμαν, 78, Αμερικανός ηθοποιός.

## Νοέμβριος
*10 Νοεμβρίου - Λουί Τσούτερ, 89, Ελβετός Ολυμπιονίκης της γυμναστικής (1896, με 1 χρυσό και 2 ασημένια μετάλλια).

## Δεκέμβριος

## Παραπομπές


Κατηγορία:1946
Πανελλήνιο πρωτάθλημα καλαθοσφαίρισης ανδρών 1952-53

Το **[[Ελληνικό πρωτάθλημα καλαθοσφαίρισης ανδρών|Πανελλήνιο πρωτάθλημα καλαθοσφαίρισης ανδρών]] 1952–53** διεξήχθη στην Αθήνα, ξεκίνησε στην 27 Μαΐου 1953 και ολοκληρώθηκε στις 2 Ιουνίου 1953. Πρωταθλήτρια αναδείχθηκε η θρυλική ομάδα του Πανελληνίου για τέταρτη φορά στην ιστορία του, που ολοκλήρωσε τις αγωνιστικές υποχρεώσεις του για το 1953, παραμένοντας αήττητος σε όλους τους επίσημους αγώνες του σε πρωτάθλημα κέντρου (14 αγώνες) και πανελλήνιο.

Στο πρωτάθλημα συμμετείχαν συνολικά έξι ομάδες, τέσσερις από το τοπικό πρωτάθλημα της Αθήνας (ΑΕΚ, Ολυμπιακός, Παναθηναϊκός, Πανελλήνιος) και δύο επαρχιακές ομάδες (Ένωση Χαλκίδας, Σκαγιοπούλειο Πάτρας). Οι αγώνες διεξήχθησαν στο Κλειστό του Πανελληνίου. Από την Θεσσαλονίκη, ο ΠΑΟΚ είχε δηλώσει ότι θα συμμετάσχει στο πρωτάθλημα, αλλά τελικά δεν εμφανίστηκε για να αγωνιστεί.

## Βαθμολογία

**Β**= Βαθμοί, **Α**= Αγώνες, **Ν**= Νίκες, **Η**= Ήττες, **ΠΥ**= Πόντοι υπέρ, **ΠΚ**= Πόντοι κατά, **ΔΠ**= Διαφορά πόντων

## Πίνακας αποτελεσμάτων

## Πηγές
*«100 χρόνια μπάσκετ», εκδόσεις «Τρίποντο», Αθήνα 1991

## Εξωτερικοί σύνδεσμοι
*Αθλητική Ηχώ - Ψηφιακό Αρχείο

1952-53
Κατηγορία:Καλαθοσφαίριση το 1952
Κατηγορία:Καλαθοσφαίριση το 1953
Πανελλήνιο πρωτάθλημα καλαθοσφαίρισης ανδρών 1953-1954

Το **15ο [[Ελληνικό πρωτάθλημα καλαθοσφαίρισης ανδρών|Πανελλήνιο πρωτάθλημα καλαθοσφαίρισης ανδρών]] 1953–54** διεξήχθη στην Αθήνα. Πρωταθλήτρια ομάδα αναδείχθηκε ο Παναθηναϊκός Α.Ο. για πέμπτη φορά στην ιστορία του, καταβάλλοντας τη θρυλική ομάδα της δεκαετίας του '50 του Πανελληνίου, τον οποίο μάλιστα κέρδισε δύο φορές.

## Πρωτάθλημα Αθηνών-Πειραιώς
Συμμετείχαν οι εξής ομάδες: ΑΕΚ, Πανελλήνιος, ΠΑΟ, ΟΣΦΠ, Πανιώνιος, ΑΕ Αμπελοκήπων, Τρίτων, Νήαρ Ηστ, Σπορτινγκ Κλουμπ. Πρωταθλητής ανεδείχθη ο Πανελλήνιος.

## Πρωταθλητής
**[[Παναθηναϊκός]]**: Φαίδων Ματθαίου, Νίκος Μήλας, Αλ. Καράλης, Στέλιος Αρβανίτης, Γιαξίμης, Βαριάς, Κονίδης, Γιαννόπουλος, Σταματίου, Μαλακατές, Κυμάνης, Κουκόπουλος, Ταβουλάρης, ΄Οβεν.

## Κατάταξη

## Α' φάση
Οι αγώνες διεξήχθησαν στα γήπεδα Τρίτωνα και Πανελληνίου με εισιτήριο 10 δρχ σε δύο ομίλους.
* Α' όμιλος: Πανελλήνιος ΓΣ, Παναθηναϊκός ΑΟ, ΠΑΟΚ, ΕΑΠ, Διαγόρας  
* Β' όμιλος: Ολυμπιακός ΣΦΠ, ΧΑΝΘ, Τρίτωνας, ΑΕ Χαλκίδας (δεν προσήλθε τελικά)
Οι πρώτοι δύο από κάθε όμιλο έπαιξαν στον τελικό γύρο και οι υπόλοιποι για το "κύπελλο της παρηγοριάς".

## Τελική φάση

**Βαθμολογία**

## Σκόρερ
# Ματθαίου (ΠΑΟ)  148
# Τασούλας (ΕΑΠ)  102
# Χρηστέας (ΠΓΣ)   87

## Παραπομπές

## Πηγές
*«100 χρόνια μπάσκετ», εκδόσεις «Τρίποντο», Αθήνα 1991
*Παναθηναϊκός 53-54

Κατηγορία:Πανελλήνιο πρωτάθλημα καλαθοσφαίρισης ανδρών
Κατηγορία:Καλαθοσφαίριση το 1953
Κατηγορία:Καλαθοσφαίριση το 1954
Ultra wideband

Η τεχνολογία **Ultra Wideband Technology** (**UWB**) υπάρχει από τη δεκαετία του 1980, αλλά έχει χρησιμοποιηθεί κυρίως από εφαρμογές βασισμένες σε ραντάρ. Εξ αιτίας των πρόσφατων βελτιώσεων στην υψηλής τεχνολογίας μεταπήδηση, το UWB γίνεται περισσότερο ελκυστικό στους καταναλωτές φθηνών εφαρμογών επικοινωνίας. Η εταιρία αρχιτεκτονικής εργαστηρίων εργάζεται σε μια χρηματοδοτούμενη έρευνα σε ένα έργο, σκοπός του οποίου είναι η περαιτέρω εξερεύνηση των δυνάμει προνομίων και μελλοντικές προκλήσεις για επέκταση της UWB τεχνολογίας σε υψηλόβαθμο τομέα επικοινωνιών. Αν και οι όροι του UWB δεν είναι πολύ περιγραφικοί βοηθάει να ξεχωρίσεις αυτή την τεχνολογία από τα πιο παραδοσιακά μικρής εμβέλειας συστήματα. 

Η UWB τεχνολογία μπορεί γενικά να οριστεί σαν μια οποιαδήποτε ασύρματη μεταβίβαση που καταλαμβάνει ένα μήκος κύματος με συχνότητα 1,5 GHz. Είναι μια νέα μορφή της ασύρματης τεχνολογίας που βασίζεται σε μεταβίβαση χαμηλής ισχύος και κωδικοποιημένες ωθήσεις σε περιβάλλον μικρής απόστασης. Ο παλμός μεταβίβασης εναλλάσσεται και τα παραδομένα κύματα χρησιμοποιούνται στην ασύρματη επικοινωνία. Αυτή η νέα τεχνολογία υποστηρίζει τη μεταβίβαση της ψηφιακής πληροφορίας όπως ένας δεσμός σήματος με πληροφορία μέσα σε ένα μεταφορέα.

## UWB εφαρμογές

Η UWB τεχνολογία χρησιμοποιείται σε εμπορικές και βιομηχανικές εφαρμογές για τον καθορισμό αποστάσεων ανάμεσα σε αντικείμενα, στην ανίχνευση αντικειμένων και καταστάσεων δια μέσου οικοδομών, σε συστήματα ασφαλείας και σε ιατρικά συστήματα. Επίσης εφαρμόζεται σε τηλεοράσεις, στο internet, στους υπολογιστές, σε κανάλια εγγραφής και ραντάρ, σε ασύρματα τοπικά δίκτυα (WLAN) και φορητά ασύρματα τοπικά δίκτυα και σε μυστικές επικοινωνίες.

## 3 Τύποι UWB μηχανισμών

* Εικονικά συστήματα που περιλαμβάνουν : Ground Penetrating Radars (GPRS), wall, through-wall, medical imaging και μηχανισμούς επιτήρησης.
* Συστήματα επικοινωνιών και αποστάσεων.
* Συστήματα ραντάρ για την κυκλοφορία των οχημάτων.

Κατηγορία:Μετάδοση δεδομένων
Κατηγορία:Ραδιόφωνο
Πανελλήνιο πρωτάθλημα καλαθοσφαίρισης ανδρών 1950-51

Το **13ο [[Ελληνικό πρωτάθλημα καλαθοσφαίρισης ανδρών|Πανελλήνιο πρωτάθλημα καλαθοσφαίρισης ανδρών]] 1950–51** διεξήχθη στην Αθήνα, ξεκίνησε στις 26 Ιουνίου 1951 και ολοκληρώθηκε στις 2 Ιουλίου 1951. Πρωταθλήτρια ομάδα αναδείχθηκε ο Παναθηναϊκός για τέταρτη φορά στην ιστορία του.

Στο πρωτάθλημα συμμετείχαν συνολικά επτά ομάδες, τέσσερις από το τοπικό πρωτάθλημα της Αθήνας (Ολυμπιακός, Παναθηναϊκός, Πανελλήνιος, Σπόρτιγκ), μία από το πρωτάθλημα Θεσσαλονίκης (ΧΑΝΘ) και δύο επαρχιακές (Σκαγιοπούλειο Πάτρας, Τρίτων Χαλκίδας). Όλοι οι αγώνες διεξήχθησαν στο ανοικτό γήπεδο του Πανελληνίου.

## Πρωταθλητής
Στην πρωταθλήτρια ομάδα του Παναθηναϊκού αγωνίστηκαν οι: Γιάννης Λάμπρου, Νίκος Μήλας, Καράλης, Φαίδων Ματθαίου, Στέλιος Αρβανίτης, Καλλιγέρης, Όβεν, Παπαθεοχάρης, Θεοφάνης, Τρύπος, Βιθυπούλιας, Κονίδης, Φιλίππου, Γιαξίμης, Γεννηματάς.https://archive.today/20050623014020/www.sport24.gr/html/ent/080/ent.72080.asp

## Βαθμολογία

**Β**= Βαθμοί, **Α**= Αγώνες, **Ν**= Νίκες, **Η**= Ήττες, **ΠΥ**= Πόντοι υπέρ, **ΠΚ**= Πόντοι κατά, **ΔΠ**= Διαφορά πόντων

## Πίνακας αποτελεσμάτων

## Πηγές
*«100 χρόνια μπάσκετ», εκδόσεις «Τρίποντο», Αθήνα 1991

## Εξωτερικοί σύνδεσμοι
*Αθλητική Ηχώ - Ψηφιακό Αρχείο

1950-51
Κατηγορία:Καλαθοσφαίριση το 1950
Κατηγορία:Καλαθοσφαίριση το 1951
Πανελλήνιο πρωτάθλημα καλαθοσφαίρισης ανδρών 1949-50

Το **12ο [[Ελληνικό πρωτάθλημα καλαθοσφαίρισης ανδρών|Πανελλήνιο πρωτάθλημα καλαθοσφαίρισης ανδρών]] 1949–50** διεξήχθη στην Αθήνα, ξεκίνησε στις 22 Ιουλίου 1950 και ολοκληρώθηκε στις 28 Ιουλίου 1950. Πρωταθλήτρια ομάδα αναδείχθηκε ο Παναθηναϊκός για τρίτη φορά στην ιστορία του.

Στο πρωτάθλημα συμμετείχαν συνολικά οκτώ ομάδες, τέσσερις από το τοπικό πρωτάθλημα της Αθήνας (Ολυμπιακός, Παναθηναϊκός, Πανελλήνιος, Σπόρτιγκ), μία από το πρωτάθλημα Θεσσαλονίκης (ΧΑΝΘ) και τρεις επαρχιακές (ΑΟΝ Ρόδου, ΕΑ Πατρών, Τρίτων Χαλκίδας). Όλοι οι αγώνες διεξήχθησαν στο Παναθηναϊκό Στάδιο. Ο Ολυμπιακός και Πανελλήνιος ισοβάθμησαν στη δεύτερη θέση, αλλά δεν λήφθηκε υπόψιν το μεταξύ τους παιχνίδι στο οποίο είχε επικρατήσει ο Ολυμπιακός και ορίστηκε αγώνας κατάταξης μεταξύ των δύο ομάδων, στον οποίο ο Ολυμπιακός αρνήθηκε να αγωνιστεί, με αποτέλεσμα την δεύτερη θέση να καταλάβει ο Πανελλήνιος και την τρίτη ο Ολυμπιακός. 

## Πρωτάθλημα Αθηνών-Πειραιώς
Στο πρωτάθλημα Αθηνών-Πειραιώς  αγωνίστηκαν (6): Πειραϊκός, Ολυμπιακός, Παναθηναϊκός, Σπόρτιγκ, Τρίτων, Πανελλήνιος. Οι 3 καλύτερες στην κατάταξη προκρίθηκαν στο πανελλήνιο.

Αποτελεσματα
*Παναθηναϊκός - Πειραϊκός 64-20
*Ολυμπιακός - Σπόρτιγκ 43-28 

Πρωταθλητής αναδείχθηκε ο Παναθηναϊκός.

Στο πρωτάθλημα B' Kατηγορίας Αθηνών-Πειραιώς  πρωταθλήτρια αναδείχθηκε η Νηαρ Ηστ, το Παγκράτι δεύτερο και τρίτος ο Εσπερος. Οι αλλες 5 ομάδες ήταν: Α.Ε. Νίκαια, ΧΑΝ Αθηνών, ΑΟ Π.Φάληρο, ΑΕ Αμπελόκηποι, ΑΟΝΣ Μίλων.

## Πρωτάθλημα Θεσσαλονίκης
Πρωταθλητής αναδείχθηκε η ΧΑΝΘ.

## Πρωτάθλημα Πατρών
Πρωταθλητής αναδείχθηκε η ΕΑΠ.

## Πρωταθλητής
Στην πρωταθλήτρια ομάδα του Παναθηναϊκού αγωνίστηκαν οι: Γιάννης Λάμπρου, Φαίδων Ματθαίου, Δημητρόπουλος, Στέλιος Αρβανίτης, Νίκος Μήλας, Καράλης, Μίσσας Πανταζόπουλος, Βιθυπούλιας, Θ. Κουκόπουλος, Καλλιγέρης, Θεοφάνης, Παπαθεοχάρης, Γιαζίμης, Γεννηματάς. https://archive.today/20050623014020/www.sport24.gr/html/ent/080/ent.72080.asp

## Βαθμολογία

**Β**= Βαθμοί, **Α**= Αγώνες, **Ν**= Νίκες, **Η**= Ήττες, **ΠΥ**= Πόντοι υπέρ, **ΠΚ**= Πόντοι κατά, **ΔΠ**= Διαφορά πόντων

* Ο ΑΟΝ Ρόδου έχει 1 μηδενισμό και ο Τρίτων Χαλκίδας τέσσερις.

## Πίνακας αποτελεσμάτων

## Πηγές
*«100 χρόνια μπάσκετ», εκδόσεις «Τρίποντο», Αθήνα 1991

## Παραπομπές

## Εξωτερικοί σύνδεσμοι
*Αθλητική Ηχώ - Ψηφιακό Αρχείο

1949-50
Κατηγορία:Καλαθοσφαίριση το 1949
Κατηγορία:Καλαθοσφαίριση το 1950
Σταθμός Ηρακλείου

Με την ονομασία **Σταθμός Ηρακλείου** μπορεί να αναφέρονται:

* Σταθμός Ηράκλειο (Μετρό Αθήνας), σταθμός της γραμμής 1 του μετρό της Αθήνας.
* Σταθμός Ηράκλειο (Προαστιακός Αθήνας), σταθμός του προαστιακού της Αθήνας.
* Σταθμός Ηρακλείου (γραμμή Αγίων Αναργύρων-Λαυρίου), σταθμός της εταιρίας Σιδηροδρόμων Πειραιώς-Αθηνών-Πελοποννήσου επί της σιδηροδρομικής γραμμής Αγίων Αναργύρων-Λαυρίου.

## Δείτε επίσης
Ηράκλειο (αποσαφήνιση)
Σταθμός Χαλανδρίου

Ο όρος **Σταθμός Χαλανδρίου** μπορεί να αναφέρεται:

* Στον σταθμό Χαλανδρίου του Μετρό της Αθήνας.
* Στον Σιδηροδρομικό Σταθμό Χαλανδρίου των Σιδηροδρόμων Πειραιώς - Αθηνών - Πελοποννήσου, επί της σιδηροδρομικής γραμμής Λαυρίου - Αγίων Αναργύρων.
Κλίση των ουσιαστικών

Στη γλωσσολογία, **κλίση** των ουσιαστικών ονομάζεται το σύνολο των διαφορετικών μορφών που μπορεί να λάβει ένα ουσιαστικό. Για παράδειγμα η λέξη *ήχος* στα ελληνικά, απαντάται επίσης με τις μορφές: *ήχου, ήχο, ήχε, ήχοι, ήχων, ήχους*. Σε πολλές Ινδοευρωπαϊκές γλώσσες οι κλιτικές μορφές δείχνουν τον γραμματικό ρόλο του ουσιαστικού. Στις διάφορες γλώσσες, εκτός των ουσιαστικών, μπορεί να κλίνονται τα άρθρα, τα επίθετα, οι αντωνυμίες και οι μετοχές.

Οι διαφορετικές μορφές ενός ουσιαστικού ονομάζονται πτώσεις, εμφανίζονται σε δύο αριθμούς, και αποκαλύπτουν τον ρόλο του ουσιαστικού στην πρόταση. Οι πτώσεις σχηματίζονται συνήθως με καταλήξεις στο θέμα της λέξης, τουλάχιστον στις Ινδοευρωπαϊκές γλώσσες. Άλλοι τρόποι σχηματισμού των πτώσεων είναι τα προθέματα και τα επιθήματα.

Κλίση των ουσιαστικών παρατηρείται σε Ινδοευρωπαϊκές γλώσσες όπως η ελληνική, η αρμενική, η ισλανδική και η σανσκριτική, σε Δραβιδικές γλώσσες όπως η ταμίλ, στις περισσότερες Ουραλικές γλώσσες, όπως η φινλανδική και η ουγγρική, στη σουαχίλι και άλλες. 

Η παλιά αγγλική γλώσσα είχε εκτεταμένο κλιτικό σύστημα. Αντ’ αυτού, τα σύγχρονα αγγλικά βασίζονται στη σειρά των λέξεων και στις προθέσεις ώστε να καταδείξουν τον γραμματικό ρόλο του κάθε ουσιαστικού. Απομεινάρια του παλιού αγγλικού κλιτικού συστήματος βρίσκουμε στις αντωνυμίες. Έτσι για παράδειγμα η αντωνυμία *he* έχει τη μορφή *him* όταν είναι αντικείμενο και *his* στη γενική.

Στα αρχαία ελληνικά επίσης υπήρχε ένα πλούσιο κλιτικό σύστημα το οποίο έχει απλοποιηθεί σημαντικά στα νέα ελληνικά. Τα αρχαία ελληνικά είχαν πέντε πτώσεις: Ονομαστική, Γενική, Δοτική, Αιτιατική και Κλητική, εκ των οποίων η Δοτική δε χρησιμοποιείται πια στα νέα ελληνικά. Ένα συγκριτικό παράδειγμα κλίσης στα αρχαία και στα νέα ελληνικά:

Η πρωτοϊνδοευρωπαϊκή γλώσσα θεωρείται ότι είχε εφτά ή οχτώ πτώσεις: ονομαστική, γενική, δοτική, τοπική, αιτιατική, κλητική, αφαιρετική και τροπική (εργατική). Στα ελληνικά η τοπική και η εργατική συγχωνεύθηκε με τη δοτική, ενώ η αφαιρετική με την γενική. Αργότερα, κατά τα πρώιμα βυζαντινά χρόνια, η δοτική συγχωνεύθηκε με την γενική. Στα νέα ελληνικά τη θέση της δοτικής κατέλαβε η αιτιατική (*λέω στον Γιώργο*) και η γενική (*λέω του Γιώργου*). Η συγχώνευση της γενικής με τη δοτική είναι κοινό γνώρισμα της ιστορίας πολλών βαλκανικών γλωσσών, κάτι που οπωσδήποτε δεν είναι τυχαίο. Οι εξελίξεις στη μια γλώσσα θεωρείται ότι επηρέασαν και τις άλλες.

## Δείτε επίσης
*Κλίση των ρημάτων

Κατηγορία:Γραμματική
Τρόλεϊ

[thumb|250px|<nowiki/>Τρόλεϊ στην [Αθήνα (2η γενιά)]]

[thumb|250px|<nowiki/>Τρόλεϊ στη [Σουηδία]]

**Τρόλεϊ** ή **τρόλλεϊ** ονομάζεται ο ειδικός ρευματολήπτης μετακινούμενου ηλεκτροκινητήρα που σύρεται σε ηλεκτροφόρο γυμνό σύρμα. Κατ' επέκταση τα ηλεκτροκίνητα μέσα που λειτουργούν εξ ανάγκης με τέτοιας μορφής ρευματολήπτες ονομάσθηκαν ομοίως «λεωφορεία τρόλεϊ» ή κοινώς τρόλεϊ.

Το όχημα τρόλεϊ είναι ουσιαστικά ένα ηλεκτρικό λεωφορείο. Η τροφοδοσία με ηλεκτρικό ρεύμα δεν γίνεται με κάποια μπαταρία, αλλά από δύο «κεραίες» που είναι τοποθετημένες στην οροφή του και συνδέονται με ηλεκτρικό δίκτυο, το οποίο είναι τοποθετημένο κατά μήκος των προεπιλεγμένων διαδρομών.

Τα τρόλεϊ είναι ιδιαίτερα φιλικά προς το περιβάλλον, καθώς χρησιμοποιούν μόνο ηλεκτρικό ρεύμα με αποτέλεσμα να μην ρυπαίνουν την ατμόσφαιρα. Βέβαια η φιλικότητά τους προς το περιβάλλον εξαρτάται και από τον τρόπο παραγωγής του ρεύματος το οποίο καταναλώνουν. Το θετικό όμως είναι ότι δεν συμβάλλουν στη ρύπανση του ήδη επιβαρυμένου από το φωτοχημικό νέφος αστικού περιβάλλοντος. Από την άλλη, ως μέσο σταθερής τροχιάς και μάλιστα όχι αυτόνομης, είναι σχετικά αργό. Η κίνηση του τρόλεϊ είναι ευάλωτη τόσο σε εμπόδια που μπορεί να βρεθούν στον δρόμο του, τα οποία ακινητοποιούν όλα τα τρόλεϊ της ίδιας γραμμής που επέρχονται, όσο και από τις αδυναμίες του ίδιου του ηλεκτρικού δικτύου από το οποίο τροφοδοτείται. Στα σύγχρονα τρόλεϊ όμως, αυτά τα αρνητικά στοιχεία έχουν ξεπεραστεί δεδομένου ότι εκτός του ηλεκτρικού, διαθέτουν & 2ο κινητήρα που λειτουργεί επί το πλείστον με ντίζελ & έτσι σε περίπτωση εμποδίου π.χ. συγκέντρωσης ή πορείας, μπορούν να λειτουργήσουν ως λεωφορεία εκτελώντας το δρομολόγιο από διαφορετικούς δρόμους.

## Ιστορία
250x250px|thumb|Το Ελέκτρομοουτ, το πρώτο τρόλεϊ του κόσμου
Η εφεύρεση του τρόλεϊ χρονολογείται στις 29 Απριλίου 1882, όταν ο Βέρνερ φον Ζίμενς έθεσε σε λειτουργία το Ελέκτρομοουτ, το πρώτο τρόλεϊ του κόσμου.

## Το τρόλεϊ στην Ελλάδα

### Αθήνα
Τα τρόλεϊ εισήχθησαν στις αστικές συγκοινωνίες της Αθήνας το 1953 υπό τη διαχείριση της Ηλεκτρικής Εταιρείας Μεταφορών (Η.Ε.Μ.) που διαχειριζόταν και τα τραμ. Σήμερα τα τρόλεϊ ανήκουν στην Ο.ΣΥ. (Οδικές Συγκοινωνίες Α.Ε.) μέλος του ομίλου Ο.Α.Σ.Α. (Οργανισμός Αστικών Συγκοινωνιών Αθηνών Α.Ε.). 

### Θεσσαλονίκη
Υπήρξε μελέτη του 1957 για τη Θεσσαλονίκη, στις γραμμές:

* *Γραµµή Ι ([[Νέος Σιδηροδρομικός Σταθμός Θεσσαλονίκης|Νέος Σιδηροδροµικός Σταθµός]] – Βαρδάρι- [[Χαριλάου]])* και
* *Γραµµή ΙΙ (Νέος Σιδηροδροµικός Σταθµός – Βαρδάρι - Αποθήκη)*.

Επίσης, προέβλεπε οχήµατα 100 θέσεων και δροµολόγια με συχνότητα µικρότερης των 3 λεπτών, ωστόσο το αρμόδιο υπουργείο μεταφορών υπήρξε αρνητικό για την προοπτική αυτή.

Στις 20 Δεκεμβρίου 1961 υπήρξε απόφαση του υπουργού Συγκοινωνιών Δημητρίου Βρανόπουλου για κυκλοφορία στις οδούς Εγνατία και Τσιμισκή τρόλεϊ με τοποθέτηση καλωδίων από τη ΔΕΗ και προμήθεια του τροχαίου υλικού ως τα τέλη του 1962, ωστόσο δεν υπήρχε περαιτέρω εξέλιξη στο θέμα.

## Παραπομπές


## Εξωτερικοί σύνδεσμοι

*Ο.ΣΥ. (Οδικές Συγκοινωνίες Α.Ε.)
* leoforeia.gr - Σελίδα με πληροφορίες, φωτογραφίες και συζητήσεις για τα λεωφορεία και τα τρόλεϊ

Κατηγορία:Οχήματα
Κατηγορία:Βιώσιμη κινητικότητα
Άρθουρ Σάλιβαν

Ο **Σερ Άρθουρ Σίμορ Σάλιβαν** (*Sir Arthur Seymour Sullivan*, Λονδίνο, 13 Μαΐου 1842 - Λονδίνο, 22 Νοεμβρίου 1900) ήταν Άγγλος συνθέτης ελαφριάς όπερας (ή πιο σωστά οπερέτας), ο πιο σημαντικός συνθέτης της χώρας του κατά τον 19ο αιώνα, διευθυντής ορχήστρας και Οργανίστας, γιος στρατιωτικού μουσικού από την Ιρλανδία. Στη μουσική του κυριαρχεί η ζωντάνια και η ευθυμία, ενώ επίσης προσπαθεί, και πολύ επιτυχώς μάλιστα, να ακούγονται όσο το δυνατόν πιο πολύ οι διάλογοι των έργων του, ενώ αποτέλεσε πρότυπο για τους συνθέτες των μιούζικαλ,
ξεκινώντας από τον Βίκτωρ Χέρμπερτ στις αρχές του 20ου αιώνα και φθάνοντας ως τον σύγχρονό μας Άντριου Λόιντ Βέμπερ. Εν ολίγοις ήταν ένας συνθέτης που σημάδεψε την παράδοση της αγγλικής και γενικότερα της αγγλοσαξωνικής μουσικής, χρωστώντας μεγάλο μέρος της επιτυχίας του στη συνεργασία του με τον λιμπρετίστα και χιουμορίστα Ουίλιαμ Σβενκ Γκίλμπερτ (1836-1906) με τον οποίο συνεργάστηκε για 25 χρόνια (1871-1896).

Πριν ακόμα ασχοληθεί με την όπερα, ο Σάλιβαν έγραψε κυρίως ορχηστρική (όπως μια συμφωνία και ένα κοντσέρτο για τσέλο) και εκκλησιαστική μουσική (π.χ. το ορατόριο *Ο Άσωτος υιός*). Τον Γκίλμπερτ γνώρισε το 1870 από τον φίλο του Ρίτσαρντ Μπάρκερ και από τον επόμενο χρόνο γράψαν την πρώτη τους όπερα, με τίτλο *Θέσπις*. Ακολούθησαν πολλές συνεργασίες, οι περισσότερες από τις οποίες σημείωσαν τεράστια επιτυχία, όπως το *[[Πολεμικό πλοίο Πίναφορ (οπερέτα)|Πολεμικό πλοίο Πίναφορ]]* (1878), οι *Πειρατές* (1879), η *Ιολάνθη* (1882), η *Πριγκίπισσα Άιντα* (1884), ο *Μικάντο* (1885), οι *Υπαξιωματικοί της Φρουράς* (1888) και οι *Γονδολιέροι* (1889). Μεγάλες επιτυχίες του σε συνεργασία με άλλους λιμπρετίστες υπήρξαν ο *Ιβανόης* (1891) και το *Ρόδο της Περσίας* (1899).

Ο Σάλιβαν πέθανε στις 22 Νοεμβρίου του 1900 από οξύ πνευμονικό οίδημα και η ταφή του έγινε στον καθεδρικό ναό του Αγίου Παύλου στο Λονδίνο.

## Παραπομπές


Κατηγορία:Άγγλοι συνθέτες
Κατηγορία:Συνθέτες του Ρομαντισμού
Κατηγορία:Συνθέτες οπερέτας
Κατηγορία:Ιππότες της Λεγεώνας της Τιμής
Κρίστοφ Βίλιμπαλντ Γκλουκ

Ο ** Κρίστοφ Βίλλιμπαλντ Γκλουκ** (γερμ. *Christoph Willibald Gluck*, 2 Ιουλίου 1714 &ndash; 15 Νοεμβρίου 1787) ήταν βοημικής καταγωγής συνθέτης όπερας. 

## Βιογραφία
Γεννήθηκε πιθανώς στο Βάιντενβανγκ, κοντά στις πόλεις Έρασμπαχ και Μπέρχινγκ, στο Άνω Παλατινάτο, και μεγάλωσε σε διάφορες πόλεις της Βοημίας. Σε ηλικία 13 ετών εγκατέλειψε την πατρική εστία στο Χόρνι Γιρετσίν της Βορειοδυτικής Βοημίας για να γίνει πλανόδιος μουσικός. Κατά βάση αυτοδίδακτος, εργάστηκε στην Πράγα και στη Βιέννη προτού καταλήξει στην Ιταλία. Εκεί γνωρίστηκε με τον συνθέτη Τζοβάννι Μπαττίστα Σαμμαρτίνι, υπό την προστασία του οποίου ξεκίνησε το 1741 τη σταδιοδρομία του ως συνθέτης του λυρικού θεάτρου γνωρίζοντας πολλές και σημαντικές επιτυχίες. Μετά την παρουσίαση της όπερας *Αντίγονος* στη Ρώμη το 1756, ο Πάπας Βενέδικτος ΙΔ΄ τον έχρισε Ιππότη του Τάγματος του Χρυσού Πτερνιστήρος και από τότε ο Γκλουκ χρησιμοποιούσε τον τίτλο *Ιππότης του Γκλουκ* (*Ritter von Gluck*). 

Το 1752 εγκαταστάθηκε οριστικά στη Βιέννη, παντρεύτηκε τη Μαρία Άννα Μπέργκιν, μια ευκατάστατη γυναίκα, και συνδέθηκε στενά με την αυτοκρατορική Αυλή. Οι όπερές του αυτής της περιόδου ήταν γραμμένες στα γαλλικά ή στα ιταλικά. 

Η συνεργασία του με τον λιμπρεττίστα Γκαλζαμπίγκι σημάδεψε ανεξίτηλα την πορεία της όπερας ως μουσικού είδους. 

Η καινοτομία του Γκλουκ ήταν να προσθέσει δράμα στην όπερα, οδηγώντας τη σε νέα ύψη. Οι πιο δημοφιλείς του όπερες είναι οι *Ορφέας και Ευριδίκη* (1762), *Ο θρίαμβος της Κλέλιας* (1763),  *[[Άλκηστις (Γκλουκ)|Άλκηστις]]* (1767), *Ιφιγένεια εν Αυλίδι* (1774) και *[[Ιφιγένεια εν Ταύροις (όπερα του Γκλουκ)|Ιφιγένεια εν Ταύροις]]* (1779).

Από το 1781 αφού έπαθε εγκεφαλικό, έγραψε πολύ λίγο. Τελικά το 1787 ύστερα από δεύτερο εγκεφαλικό πέθανε σε ηλικία 73 ετών.

## Παραπομπές


Κατηγορία:Συνθέτες της κλασικής εποχής
Κατηγορία:Συνθέτες όπερας
Κατηγορία:Γερμανοί συνθέτες κλασικής μουσικής
Βάλντας Άνταμκους

Ο **Βάλντας Αντάμκους** (*Valdas Adamkus*, 3 Νοεμβρίου 1926 - ...) είναι Λιθουανός πολιτικός, πρόεδρος της χώρας του δύο φορές (1998-2003, 2004-2009).

## Καριέρα
Γεννήθηκε στις 3 Νοεμβρίου 1926. Στα νιάτα του ήταν αθλητής. Το 1948, κέρδισε χρυσό και αργυρό μετάλλιο στο στίβο στους αποκαλούμενους Ολυμπιακούς Αγώνες των Υπόδουλων Εθνών. Σπούδασε στη Γερμανία, στην οποία είχε καταφύγει με την οικογένειά του το 1944, και εγκαταστάθηκε στις ΗΠΑ το 1949. Εργάστηκε στις στρατιωτικές υπηρεσίες πληροφοριών των ΗΠΑ και ανέλαβε θέση περιφερειακού διευθυντή του *United States Environmental Protection Agency* το 1981. Μετά τη συνταξιοδότησή του επέστρεψε στη Λιθουανία. Είναι παντρεμένος με την Alma Adamkiene.

Στις προεδρικές εκλογές του 2003 ηττήθηκε από τον Rolandas Paksas, ο οποίος καθαιρέθηκε με απόφαση του Κοινοβουλίου, το 2004. Λίγο αργότερα, ο Αντάμκους εξελέγη Πρόεδρος. Στον α΄ γύρο, στις 13 Ιουνίου 2004) ο  Άνταμκους εξασφάλισε το  30% των ψήφων και επανεξελέγη στο β΄ γύρο, στις 27 Ιουνίου 2004, με περίπου 52%. Στις 12 Ιουλίου 2004 ορκίστηκε Πρόεδρος της Λιθουανίας. Τον διαδέχθηκε το 2009 η Ντάλια Γκριμπαουσκάιτε.

## Παραπομπές


## Εξωτερικοί σύνδεσμοι
* Σελίδα του Προέδρου της Λιθουανίας 

Κατηγορία:Πρόεδροι της Λιθουανίας
Κατηγορία:Μεγαλόσταυρος του Τάγματος του Σωτήρος
Γλώσσα Αυλώνος

Η **Γλώσσα Αυλώνος** ή περισσότερο γνωστή διεθνώς ως **Ακρωτήριο Λιγκουέττα** (Αλβανικά:*Kepi i Gjuhezes*) είναι ακρωτήριο της Αλβανίας στην περιοχή του Αυλώνα. Βρίσκεται στην δεξιά μεριά (κατά τον εισερχόμενο) του όρμου του Αυλώνα εκεί που βρισκόταν η Ακροκεραύνια των αρχαίων Ελλήνων. Το ακρωτήριο στερείται βλάστησης, ενώ ασβεστολιθικοί βράχοι, έντονα διαβρωμένοι από το καρστ απλώνονται σε ολόκληρη την περιοχή.

## Παραπομπές


Κατηγορία:Ακρωτήρια της Αλβανίας
Γλώσσα Ηλείας

Η **Γλώσσα** είναι ακρωτήριο στο Νομό Ηλείας. Βρίσκεται λίγο νότια από το Φράγκικο φρούριο "Κάστρο Τορνέζε" (κοινώς Χλεμούτσι). Βόρεια δε του εν λόγω Ακρωτηρίου Γλώσσα έχουν εντοπισθεί πετρελαϊκά κοιτάσματα ενώ βορειοανατολικά αυτού βρίσκονται οι ιαματικές πηγές "Λίντζι" της Κυλλήνης.

Κατηγορία:Ακρωτήρια της Ελλάδας
Κατηγορία:Γεωγραφία της Ηλείας
Γλωσσοδέτης

* Πάθηση του οργάνου της γλώσσας που επιφέρει βραδύτητα ομιλίας και που προέρχεται από σύμφυση του χαλινού της γλώσσας. Θεραπεύεται με μικρή χειρουργική επέμβαση.
* Η ελληνική έκφραση "τον έπιασε γλωσσοδέτης" λέγεται σε περίπτωση τρακ, κατηγορίας ή αποκάλυψη ενοχής.
* Στην ελληνική λαογραφία ο **γλωσσοδέτης**  είναι μια φράση ή σειρά λέξεων που έχει σχεδιαστεί έτσι ώστε είναι δύσκολο να προφερθεί σωστά με μεγάλη ταχύτητα. Χρησιμοποιείται συνήθως σαν λεκτικό παιχνίδι μεταξύ παιδιών κατά τη διάρκεια του οποίου πρέπει κανείς να επαναλάβει ή να επαναλαμβάνει συνεχώς ταχύτερα, λέξεις που μοιάζουν μεταξύ τους, περισσότερο όμως πλαστές, και που καθίστανται έτσι δυσπρόφερτες προκαλώντας τα γέλια με τους αποτυχόντες την ορθή επανάληψη. 
μικρογραφία|Άσπρη πέτρα ξέξασπρη κι απ' τον ήλιο ξεξασπρότερη
Παλαιότερα αποτελούσε και "τεστ" προφορικών εισαγωγικών εξετάσεων στις στρατιωτικές σχολές.

* Ο παπάς ο παχύς έφαγε παχιά φακή. Γιατί παπά παχύ έφαγες παχιά φακή;
* Μια πάπια, μα ποια πάπια; Μια πάπια με παπιά.
* Μπάμια μπαμιόμπαμια.
* Κούπα Κουπακόκουπα.
* Ανέβηκα στην τζιτζιριά - στην μιτζιριά - στην τζιτζιμιτζιχοτζιριά να κόψω τζίτζιρα - μίτζιρα - τζιτζιμιτζιχότζιρακι έπεσα από την τζιτζιριά - την μιτζιριά - την τζιτζιμιτζιχοτζιριάκι έχασα και τα τζίτζιρα - τα μίτζιρα - τα τζιτζιμιτζιχότζιρα.

## Παράδειγμα γλωσσοδέτη της αγγλικής γλώσσας
**Η φράση** **στα αγγλικά:** Three Swiss witch bitches which wish to be switched, watch three Swatch watch switches. Which Swiss witch bitch which wishes to be switched, watches which Swatch watch switch? 

**Μετάφραση** **στα ελληνικά:** Τρεις Ελβετίδες μάγισσες τσούλες οι οποίες επιθυμούν αλλαγή φύλου, κοιτάζουν τρία κουμπιά ρολογιού Swatch. Ποια Ελβετίδα μάγισσα τσούλα, που επιθυμεί αλλαγή φύλου, ποιο κουμπί ρολογιού Swatch κοιτάζει; 

**Η φράση** **στα αγγλικά:** Moses supposes his toeses are roses,
But Moses supposes erroneously,
Moses he knowses his toeses aren't roses,
As Moses supposes his toeses to be!

**Μετάφραση** **στα ελληνικά:**

## Εξωτερικοί σύνδεσμοι
https://www.youtube.com/watch?v=Y8w_9tDNoHs (ιδιωτικό μη προσβάσιμο βίντεο, έλεγχος 2023-01-19)

Κατηγορία:Εκφράσεις
Κατηγορία:Παθήσεις του στόματος
Κατηγορία:Λαογραφία
Νεπαλική γλώσσα

Η **Νεπαλική γλώσσα** (*Χασκούρα*) είναι μια ινδική γλώσσα που μιλιέται στο Νεπάλ, το Μπουτάν και σε μερικές περιοχές της Ινδίας και της Μιανμάρ. Είναι η επίσημη γλώσσα του Νεπάλ. Περίπου ο μισός πληθυσμός του Νεπάλ την έχει ως μητρική γλώσσα και πολλοί άλλοι Νεπαλέζοι τη μιλάνε ως δεύτερη γλώσσα.

Γράφεται συνήθως στη γραφή Ντεβανάγκαρι.

## Εξωτερικοί σύνδεσμοι

Κατηγορία:Ινδοϊρανικές γλώσσες
Κατηγορία:Γλώσσες της Ινδίας
Κατηγορία:Γλώσσες του Μπουτάν
Κατηγορία:Γλώσσες της Μιανμάρ
Κατηγορία:Γλώσσες του Νεπάλ
Σινοθιβετικές γλώσσες

thumb| συνοθιβετικές γλώσσες με κόκκινο

Οι **Σινοθιβετικές γλώσσες** είναι μια γλωσσική οικογένεια που αποτελείται από την κινεζική και τις θιβετοβιρμανικές γλώσσες (όπως η βιρμανική, η θιβετική και η νεβάρι). Περιλαμβάνουν πάνω από 250 γλώσσες της Ανατολικής Ασίας. Έχουν τους περισσότερους ομιλητές στον κόσμο αμέσως μετά τις ινδοευρωπαϊκές γλώσσες.

*
Αυγερινός (επώνυμο)

Το επώνυμο **Αυγερινός** μπορει να αναφέρεται στα εξής πρόσωπα:

*Γεώργιος Αυγερινός, οπλαρχηγός, πρόκριτος και γενάρχης των Αυγερινών
*Αγαμέμνων Αυγερινός, πρόκριτος, βουλευτής Ηλείας και γιος του προηγούμενου
*Δημήτριος Αυγερινός, πληρεξούσιος Ηλείας και αδερφός του προηγούμενου
*Ανδρέας Αυγερινός, βουλευτής Ηλείας, πρόεδρος της βουλή και γιος του προηγούμενου
*Πέτρος Αυγερινός, δήμαρχος Πύργου και ανηψιός του Αγαμέμνονα
*Χαράλαμπος Αυγερινός, δήμαρχος Πύργου
*Νάκης Αυγερινός, βουλευτής Ηλείας και γιος του προηγούμενου

*
Σταμάτης Κρεστενίτης

Ο **Σταμάτης Κρεστενίτης** ήταν πρόκριτος και οπλαρχηγός απο την Ηλεία. 

Γεννήθηκε στον Πύργο Ηλείας  και ήταν γιος του Γιάννη Κρεστενίτη. Πολέμησε στην μάχη του Χλεμουτσίου μαζί με τον Γεώργιο Σισίνη, Χαράλαμπο. Βιλαέτη κ.α. Το 1823 υπήρξε διαφωνία για την εκλογή παραστατών στην βουλή, με αποτέλεσμα το ίδιο έτος ο Ιωάννης Διάκος, οπλαρχηγός και πρόκριτος, να σκοτώσει για προσωπικές διαφορές τον Σταμάτη Κρεστενίτη στο μοναστήρι της Κρεμαστής.

## Αναφορές


Κατηγορία:Οπλαρχηγοί του 1821
Κατηγορία:Έλληνες πληρεξούσιοι
Κατηγορία:Έλληνες πρόκριτοι
Κατηγορία:Έλληνες που δολοφονήθηκαν από Έλληνες στην Επανάσταση του 1821
Σταμάτιος
Πρωτάθλημα Σούπερ Λιγκ 2 Νέων

Τα **Πρωταθλήματα Υποδομών Super League 2** διοργανώνονται από την Ένωση Επαγγελματικού Ποδοσφαίρου Α2 Εθνικής Κατηγορίας. Είναι οι διοργανώσεις στις οποίες μετέχουν οι ομάδες υποδομών των συλλόγων που αγωνίζονται στην Α2 Εθνική Κατηγορία (Super League 2). Ιδρύθηκε το 2001 ως μία ενιαία κατηγορία, ενώ το 2024 διασπάστηκε σε 2 επίπεδα ηλικιών.

Από τη σεζόν 2001–2002 έως τη σεζόν 2005–2006 συμμετείχαν όποιες ομάδες της Β΄ Εθνικής Κατηγορίας και της Γ΄ Εθνικής Κατηγορίας επιθυμούσαν. Από τη σεζόν 2006–2007 έως τη σεζόν 2012–2013 συμμετείχαν οι ομάδες της Β΄ Εθνικής Κατηγορίας και προαιρετικά οι ομάδες της Γ΄ Εθνικής Κατηγορίας. Από τη σεζόν 2013–2014 έως τη σεζόν 2018–2019 συμμετείχαν αποκλειστικά οι ομάδες της Β΄ Εθνικής Κατηγορίας (Football League). Από τη σεζόν 2019–2020 έως σήμερα συμμετέχουν αποκλειστικά οι ομάδες της Α2 Εθνικής Κατηγορίας (Super League 2).

## Πρωταθλητές

## Παραπομπές


## Δείτε επίσης
* Α2 Εθνική ποδοσφαίρου ανδρών
* Β΄ Εθνική ποδοσφαίρου ανδρών

## Εξωτερικοί σύνδεσμοι
* 
* 

*
Κατηγορία:Α2 Εθνική κατηγορία ποδοσφαίρου ανδρών Ελλάδας
Κατηγορία:Πρωταθλητές Ελλάδος
Α2 Εθνική καλαθοσφαίρισης ανδρών

Η **Α2 Εθνική Κατηγορία καλαθοσφαίρισης ανδρών** ή **Elite League** είναι η δεύτερη τη τάξει εθνική κατηγορία στην πυραμίδα των πρωταθλημάτων καλαθοσφαίρισης στην Ελλάδα. Καθιερώθηκε την αγωνιστική περίοδο 1986−1987. Οι ομάδες προβιβάζονται στην Α1 Εθνική Κατηγορία (G.B.L.) ενώ αντίστοιχα υποβιβάζονται στη Β΄ Εθνική Κατηγορία (National League 1).

Διοργανώτρια αρχή του πρωταθλήματος είναι η Ελληνική Ομοσπονδία Καλαθοσφαίρισης, ενώ αποτελεί την υψηλότερη κατηγορία ενηλίκων ανδρών που διαχειρίζεται η ίδια κατ' αποκλειστικότητα. Οι ομάδες που λαμβάνουν μέρος μπορούν να διαθέτουν νομικά είτε τη μορφή Καλαθοσφαιρικών Ανώνυμων Εταιριών (Κ.Α.Ε.) είτε τη μορφή αθλητικών σωματείων, ενώ οι αθλητές μπορούν να έχουν και επαγγελματικά συμβόλαια. Οι ομάδες της Α2 Εθνικής Κατηγορίας έχουν δικαίωμα συμμετοχής στο Κύπελλο Ελλάδας.

## Ιστορία
Το πρωτάθλημα της Α2 Κατηγορίας καθιερώθηκε την αγωνιστική περίοδο 1986−1987. Εκτός από την άνοδο στην Α1 Εθνική Κατηγορία για τις πρώτες ομάδες της κατάταξης, έως την αγωνιστική περίοδο 1989−1990, οι ομάδες είχαν δικαίωμα εισόδου στα play off του πρωταθλήματος προκειμένου να διεκδικήσουν την έξοδό τους στο Κύπελλο Κόρατς. Από την αγωνιστική περίοδο 1990−1991 σταμάτησε να ισχύει, ο τίτλος της κατηγορίας ως «Α» είναι περισσότερο συμβολικός, αφού στην ουσία πρόκειται για δεύτερη κατηγορία.

Η αγωνιστική περίοδος 2019–2020 διεκόπη πρόωρα εξαιτίας της πανδημίας του COVID-19 με την ανακήρυξη των πρωταθλητών και των ομάδων που ανέβηκαν. Το καλοκαίρι του 2020 αποφασίστηκε η αναδιάρθρωση των εθνικών κατηγοριών εξαιτίας αυτού του γεγονότος. Η Α2 Εθνική Κατηγορία 2020–2021 αποφασίστηκε να γίνει με 18 ομάδες αντί 16. Όμως μετά τις ανακατατάξεις του καλοκαιριού οι ομάδες παρέμειναν 16.

## Πρωταθλητές

## Πρωταθλήματα ανά σύλλογο

## Παίκτης της χρονιάς

## Πρώτος σκόρερ (μ.ο.)

## Συμμετοχές ομάδων (1987–2026)

Από την καθιέρωση της Α2 Εθνικής Κατηγορίας την αγωνιστική περίοδο 1986–1987 έως σήμερα (αγωνιστική περίοδος 2025–2026), συνολικά 111 ομάδες έχουν μετάσχει, οι εξής:

## Ρεκόρ και στατιστικά
*Πρώτος σκόρερ (1987 - σήμερα): Κώστας Τότσιος 6287 π.
*Πρώτος σε συμμετοχές (1987 - σήμερα): Γιώργος Κουκάς 459
*Πρώτος σε τρίποντα (1987 - σήμερα): Νίκος Κακλαμάνος 871

## Παραπομπές


## Πηγές
* «Η Elite League είναι η «συναρπαστική Α2» που μας μεγάλωσε», αφιέρωμα στον επίσημο ιστότοπο της Ελληνικής Ομοσπονδίας Καλαθοσφαίρισης. Οκτώβριος 2022.
* Οι καλύτερες επιδόσεις στην Α2
*Ρεκόρ όλων εποχών

## Εξωτερικοί σύνδεσμοι
* 
* 

*
Κατηγορία:Ελληνικό πρωτάθλημα καλαθοσφαίρισης
Γλωσσική πολιτική

**Γλωσσική πολιτική** ή **Γλωσσικός σχεδιασμός** (αγγλ.: *language policy*, *language planning*) είναι το σύνολο των πρακτικών, των ιδεολογιών και των θεσμών τόσο των κρατών (σε τοπικό, εθνικό και διεθνές επίπεδο) όσο και των κοινωνικών κινημάτων (ανάμεσά τους τα εθνικά κινήματα) για το ποια γλώσσα ή ποια γλωσσική ποικιλία χρησιμοποιείται και πρέπει να χρησιμοποιείται, κυρίως στις δημόσιες, επίσημες περιστάσεις, όπως τα νομοθετικά κείμενα, η κυβέρνηση, η διοίκηση, τα δικαστήρια, η εκπαίδευση, τα ΜΜΕ, οι θρησκευτικές τελετές κ.ά. 

Αυτό που συγκεφαλαιώνει συνήθως τη γλωσσική πολιτική είναι ο ορισμός της επίσημης γλώσσας του κράτους ή και κάποιας μικρότερης μονάδας του όπως μια περιφέρεια, ένα ομόσπονδο κρατίδιο (ή πολιτεία). Η επίσημη γλώσσα ορίζεται είτε με ρητή αναφορά της στο σύνταγμα ή σε ειδικό νόμο είτε έμμεσα μέσω του ποια γλώσσα χρησιμοποιείται στο σύνταγμα και είναι, κατά συνέπεια, η γλώσσα της κυβέρνησης και της βουλής.

Η γλωσσική πολιτική υπάρχει γιατί η κοινωνιογλωσσική κατάσταση είναι πάντα πιο πλουραλιστική από αυτή που αναγνωρίζεται από τα κράτη.

**Γλωσσική πολιτική** ή **Γλωσσικός σχεδιασμός** είναι επίσης ο κλάδος της κοινωνιογλωσσολογίας (ή της κοινωνιολογίας της γλώσσας) που μελετά τη γλωσσική πολιτική ή γλωσσικό σχεδιασμό των κρατικών θεσμών και των κοινωνικών κινημάτων.

## Δείτε επίσης
*Γλώσσες της Ευρωπαϊκής Ένωσης
*Γλωσσικό ζήτημα
*Διγλωσσία
*Επίσημη γλώσσα
*Ευρωπαϊκός χάρτης των περιφερειακών ή μειονοτικών γλωσσών
*Κατάλογος γλωσσών της Ελλάδας
*Μειονοτική γλώσσα
*Οικουμενική Διακήρυξη των Γλωσσικών Δικαιωμάτων

## Εξωτερικοί δεσμοί
L'aménagement linguistique dans le monde  του Jacques Leclerc

*
Κατηγορία:Κοινωνιογλωσσολογία
Δραβιδικές γλώσσες

Οι **Δραβιδικές γλώσσες** αποτελούν μια γλωσσική οικογένεια και περιλαμβάνουν περίπου 26 γλώσσες που μιλιούνται από κατά προσέγγιση 200 εκατομμύρια ανθρώπους. Στις δραβιδικές γλώσσες ανήκουν η Κανάντα, η Μαλαγιάλαμ, η Ταμίλ, η Τελούγκου, κ.α. Μιλιούνται κυρίως στη νότια Ινδία και τη Σρι Λάνκα, όπως επίσης και σε περιοχές του Πακιστάν, του Νεπάλ, του Μπανγκλαντές και της ανατολικής και κεντρικής Ινδίας, όπως και στο Αφγανιστάν και το Ιράν. 

Αν και δεν έχουν άμεση συγγένεια με κάποια άλλη γλωσσική οικογένεια συνδέονται σε μεγαλύτερο χρονικό βάθος με τις ινδοευρωπαϊκές γλώσσες και άλλες γλωσσικές οικογένειες στο πλαίσιο των νοστρατικών γλωσσών.

## Ταξινόμηση
### Νότιες
* Ταμίλ κ.ά.
* Κάναντα
* Μαλαγιάλαμ

### Νοτιοκεντρικές
* Τελούγκου κ.ά.
### Κεντρικές
### Βόρειες
* Μπραχούι κ.ά.

## Γραμματική
Οι δραβιδικές γλώσσες είναι τυπολογικά συγκολλητικές.

## Εξωτερικοί δεσμοί
* Γενεαλογικό δέντρο των δραβιδικών γλωσσών από το *[[Ethnologue]]*

*
Σταύρος Ιατρίδης

Με το όνομα **Σταύρος Ιατρίδης** υπάρχουν:
* ο Σταύρος Ιατρίδης, ολυμπιονίκης στην σκακιστική σύνθεση.
* ο ηθοποιός Σταύρος Ιατρίδης.
Α2 Εθνική καλαθοσφαίρισης γυναικών

Η **Α2 Εθνική Κατηγορία καλαθοσφαίρισης γυναικών** είναι η δεύτερη εθνική κατηγορία στην πυραμίδα των πρωταθλημάτων καλαθοσφαίρισης στην Ελλάδα. Διοργανώνεται και υπάγεται στη δικαιοδοσία της Ελληνικής Ομοσπονδίας Καλαθοσφαίρισης (Ε.Ο.Κ.). Η συγκεκριμένη διοργάνωση γεννήθηκε κατά την αγωνιστική περίοδο 1997–1998 και συνεχίζεται μέχρι σήμερα.

## Ιστορία
Την αγωνιστική περίοδο 1997–1998 με απόφαση του διοικητικού συμβουλίου της Ελληνικής Ομοσπονδίας Καλαθοσφαίρισης δημιουργήθηκαν νέες εθνικές κατηγορίες για τη γυναικεία καλαθοσφαίριση οι οποίες είναι:
*Α1 Εθνική Κατηγορία
*Α2 Εθνική Κατηγορία

Από την αγωνιστική περίοδο 2003–2004 το πρωτάθλημα της Α2 Εθνικής Κατηγορίας πραγματοποιείται σε 2 ομίλους (Βορράς & Νότος), ενώ ταυτόχρονα καταργήθηκε το πρωτάθλημα της Β΄ Εθνικής Κατηγορίας.

Τον Ιούνιο του 2009 η Ελληνική Ομοσπονδία Καλαθοσφαίρισης ανακοίνωσε πως από την αγωνιστική περίοδο 2010–2011 ο αριθμός των ομάδων που θα λαμβάνουν μέρος στα πρωταθλήματα της Α1 Εθνικής Κατηγορίας και καθενός από τους δύο ομίλους της Α2 Εθνικής Κατηγορίας, θα μειωθεί από 14 σε 12.

Η αγωνιστική περίοδος 2019–2020 διακόπηκε πρόωρα εξαιτίας της πανδημίας του Covid–19 με την ανακήρυξη των πρωταθλητών και των ομάδων που ανέβηκαν. Το καλοκαίρι του 2020 αποφασίστηκε η αναδιάρθρωση των εθνικών κατηγοριών εξαιτίας αυτού του γεγονότος. Η Α2 Εθνική Κατηγορία 2020–2021 πραγματοποιήθηκε σε 4 ομίλους. Από την αγωνιστική περίοδο 2023–2024 το πρωτάθλημα διεξάγεται ξανά με δύο ομίλους.

## Πρωταθλητές
Ακολουθούν οι ομάδες που κατέκτησαν την πρώτη θέση στον θεσμό από το 1998 μέχρι σήμερα.

## Παραπομπές


## Εξωτερικοί σύνδεσμοι
* 

Κατηγορία:Α2 εθνική κατηγορία καλαθοσφαίρισης γυναικών
Κατηγορία:Ελληνικό πρωτάθλημα καλαθοσφαίρισης
Ληθαίος ποταμός

Ο **Ληθαίος ποταμός** είναι ένα από τα τέσσερα ποτάμια των Τρικάλων (Ληθαίος, Αγιαμονιώτης, Πηνειός, Κουρμέκης) και διασχίζει την πόλη των Τρικάλων. Αποτελεί δεξιό παραπόταμο του Πηνειού ποταμού. Πηγάζει σε ύψος 500 μ. από τα Αντιχάσια όρη, έχει μήκος 36 χλμ. και εκβάλλει στον Πηνειό, σε ύψος 108 μ. λίγο έξω από την πόλη των Τρικάλων.

Σύμφωνα με τον Στράβωνα λεγόταν ότι κοντά στο Ληθαίο γεννήθηκε ο Ασκληπιός, ο θεός της Ιατρικής.

## Αξιοθέατα
Ο ποταμός είναι ένα από τα αξιοθέατα της πόλης των Τρικάλων. 
Δεδομένου ότι ο Ληθαίος διασχίζει τα Τρίκαλα, οι όχθες του συνδέονται με δέκα γέφυρες, μισές από τις οποίες είναι για πεζούς. Η κεντρική γέφυρα η οποία είναι τοξωτή και μεταλλική, κατασκευάστηκε στη Γαλλία το 1886 από Γάλλους μηχανικούς (ανακατασκευάστηκε το 1996 και το 2015) και ενώνει την οδό Ασκληπιού (εμπορικό δρόμο) με την κεντρική πλατεία Ηρώων Πολυτεχνείου. Στην όχθη του ποταμού, σε μια από τις γέφυρες, υπάρχει άγαλμα του Ασκληπιού φιλοτεχνημένο από τον γλύπτη Θεόδωρο Βασιλόπουλο.

## Χρήση του ποταμού
Τα νερά του χρησιμοποιούνται για άρδευση 14.000 στρεμμάτων περίπου. 

## Παραπομπές


## Εξωτερικοί σύνδεσμοι
* Δήμος Τρικκαίων για τον Ληθαίο
* Φωτογραφίες του Ληθαίου

Κατηγορία:Ποταμοί της Θεσσαλίας
Κατηγορία:Περιφερειακή ενότητα Τρικάλων
Σημιτικές γλώσσες

Οι **Σημιτικές γλώσσες** είναι μια γλωσσική οικογένεια που οι γλώσσες που την αποτελούν μιλιούνται από 370 εκατομμύρια ανθρώπους στη Μέση Ανατολή και τη Βόρεια και την Ανατολική Αφρική. Αποτελούν τη βορειοδυτική υποοικογένεια των αφροασιατικών γλωσσών και είναι ο μόνος κλάδος της που οι γλώσσες του μιλιούνται στην Ασία.

## Η οικογένεια των σημιτικών γλωσσών
Η οικογένεια περιλαμβάνει τους ακόλουθους κλάδους:

* Ανατολικές σημιτικές γλώσσες, όπως η Ακκαδική
* Δυτικές σημιτικές γλώσσες
** Κεντρικές σημιτικές γλώσσες
*** Βορειοδυτικές σημιτικές γλώσσες, όπως η Ουγγαριτική, η Αραμαϊκή και οι Χαναανικές γλώσσες (όπως η Εβραϊκή και η Φοινικική) και η Αμοριτική
*** Νότιες κεντρικές σημιτικές γλώσσες (ή αραβικές διάλεκτοι), όπως η Αραβική γλώσσα και η Μαλτεζική
** Νότιες σημιτικές γλώσσες, όπως η Αμχαρική (η επίσημη γλώσσα της Αιθιοπίας)

## Κύρια χαρακτηριστικά
* Η ύπαρξη λαρυγγοφώνων και εμφαντικών συμφώνων.
* Η απουσία συνθέτων ονομάτων και ρημάτων, εκτός από μερικά κύρια ονόματα.
* Η τρισύμφωνη ρίζα των λέξεων, εκφράζουσα και την κύρια έννοιά τους, προσδιορίζεται περισσότερο με την προσθήκη συμφώνων και φωνηέντων.
* Η χρήση μεγάλου αριθμού διαθέσεων στα ρήματα σε αντίθεση προς τις εγκλίσεις και τους χρόνους, που είναι περιορισμένα.
* Η έννοια των χρόνων των ρημάτων, οι οποίοι εκφράζουν αν μια πράξη έχει πραγματοποιηθεί ή όχι, ανεξάρτητα από το χρόνο πραγματοποίησης αυτής.
* Η έλλειψη πολλών συνδέσμων και συνδετικών μορίων.
* Η απλή σύνταξη, συνήθως κατά παράταξη, ενώ σπανίζει η καθ' υπόταξη.
* Συνήθης η χρήση ονοματικών προτάσεων. 

## Παραπομπές


*
Ιωάννης Επ. Κρεστενίτης

Ο **Ιωάννης Κρεστενίτης** ήταν Έλληνας πολιτικός.
## Βιογραφικά στοιχεία

Ήταν γιος του Επαμεινώνδα Κρεστενίτη και μέλος της οικογένειας Κρεστενίτη. Σπούδασε στο Πανεπιστήμιο Αθηνών και συνδέθηκε με τον καθηγητή Λάμπρου. Το 1883 εξελέγη δήμαρχος Πύργου Ηλείας, θέση στην οποία επανεξελέγη και το 1891 παραμένοντας σε αυτή μέχρι το 1899. Εξελέγη βουλευτής Ηλείας για πρώτη φορά στις εκλογές του 1887 και επανεξελέγη σε αυτές του 1890, του 1906 και του 1910. Το 1906 αρνήθηκε τη θέση του υπουργού των Ναυτικών, με την αιτιολογία ότι δεν μπορούσε να συνεργαστεί με τον διάδοχο του θρόνου.

Απεβίωσε τον Απρίλιο του 1915 και η κηδεία του έγινε με δημοσία δαπάνη. Γιος του ήταν ο Γεώργιος Κρεστενίτης.

## Παραπομπές


Κατηγορία:Δήμαρχοι Πύργου Ηλείας
Κατηγορία:Βουλευτές Ηλείας
Ιωάννης Επ.
Γεώργιος Κρεστενίτης

Το ονοματεπώνυμο αυτό πιθανώς αναφέρεται στους:

* Γεώργιο Κρεστενίτη, τον νεότερο
* Γεώργιο Κρεστενίτη, τον πρεσβύτερο
Κρεστενίτης

Το επώνυμο **Κρεστενίτης** αναφέρεται στα εξής πρόσωπα:

*Ιωάννης Κρεστενίτης (πρεσβύτερος), πρόκριτος και οπλαρχηγός
*Λυκούργος Κρεστενίτης, βουλευτής Ηλείας, πρόεδρος της βουλής και γιος του προηγούμενου
*Ιωάννης Κρεστενίτης (νεότερος), βουλευτής Ηλείας και δήμαρχος Πύργου
*Γεώργιος Κρεστενίτης (πρεσβύτερος), βουλευτής Ηλείας και αδερφός του προηγούμενου
*Γεώργιος Κρεστενίτης (νεότερος), βουλευτής Ηλείας
*Αριστείδης Κρεστενίτης, βουλευτής Ηλείας
*Σταμάτης Κρεστενίτης, οπλαρχηγός του 1821
Νάκης Αυγερινός

Ο **Νάκης Αυγερινός** (1911 - 2002) ήταν Έλληνας πολιτικός.
## Βιογραφικά στοιχεία
Γεννήθηκε στον Πύργο Ηλείας και ήταν γιος του Χαράλαμπου Αυγερινού, δημάρχου Πύργου Ηλείας και γόνου της πολιτικής Οικογένειας Αυγερινού, και της Φούλας Ιγγλέση. Θείος του ήταν ο Ανδρέας Μιχαλακόπουλος. Σπούδασε νομική στο Πανεπιστήμιο Αθηνών και ιδιώτευσε ως δικηγόρος στην Πάτρα και τον Πύργο.

Ασχολήθηκε με την πολιτική και έθεσε για πρώτη φορά υποψηφιότητα στις εκλογές του 1946, στις οποίες και απέτυχε να εκλεγεί. Εξελέγη για πρώτη φορά βουλευτής Ηλείας στις εκλογές του 1956 με την Δημοκρατική Ένωση και επανεξελέγη, με την Ένωση Κέντρου, στις εκλογές του 1964. Είχε διατελέσει αντιπρόεδρος της Ενώσεως βουλευτών - ευρωβουλευτών και πρόεδρος της Φιλαρμονικής Ορχήστρας Πύργου. Έχει συγγράψει το «Αναδρομικό ημερολόγιο».

Απεβίωσε στις 4 Νοεμβρίου του 2002 στην Αθήνα και ενταφιάστηκε στον οικογενειακό τάφο του Χαράλαμπου Αυγερινού στο Α΄ Νεκροταφείο Πύργου. Ήταν παντρεμένος με την δικηγόρο Λουκία Σωτηροπούλου και είχε μια κόρη, την Χρυσαφούλα, η οποία παντρεύτηκε τον Ιωάννη Σακελλαρίου. Ηταν ο τελευταίος άρρεν απόγονος της ιστορικής πυργιώτικης οικογένειας των Αυγερινών.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές εκλεγμένοι με τη Δημοκρατική Ένωση (1956)
Κατηγορία:Βουλευτές εκλεγμένοι με την Ένωση Κέντρου
Κατηγορία:Βουλευτές Ηλείας
Νακης
Κατηγορία:Απόφοιτοι της Νομικής Σχολής του Εθνικού και Καποδιστριακού Πανεπιστημίου Αθηνών
Κακούργημα

Ως **κακούργημα** χαρακτηρίζεται το έγκλημα εκείνο, που τιμωρείται από το νόμο με ποινή κάθειρξης τουλάχιστον πέντε ετών. Στα κακουργήματα η φυλάκιση ονομάζεται κάθειρξη. Τα κακουργήματα δικάζονται από το Μικτό Ορκωτό Δικαστήριο ή από το Τριμελές Εφετείο Κακουργημάτων.

Το Μικτό Ορκωτό Δικαστήριο αποτελείται από έναν (ή μία) Πρόεδρο Πρωτοδικών ως πρόεδρο, δύο Πρωτοδίκες και τέσσερις ενόρκους ως μέλη. Κατ' έφεση (σε δεύτερο βαθμό) τα κακουργήματα που υπάγονται στο ΜΟΔ δικάζονται από το Μικτό Ορκωτό Εφετείο, που αποτελείται από έναν Πρόεδρο Εφετών, δύο Εφέτες και τέσσερις ενόρκους.

Τα κακουργήματα που υπάγονται στο Τριμελές Εφετείο δικάζονται πρωτόδικα από έναν (ή μία) Πρόεδρο Εφετών και δύο Εφέτες, ενώ κατ' έφεση από το Πενταμελές Εφετείο, αποτελούμενο από έναν (ή μία) Πρόεδρο Εφετών ως πρόεδρο και τέσσερις Εφέτες ως μέλη.

Η Δωσιδικία (αρμοδιότητα) των αμιγών Εφετείων για την εκδίκαση κακουργημάτων είναι ιδιαιτέρως αμφισβητούμενη. Το Σύνταγμα ορίζει στο άρθρο 97 παρ. 1: *"Τα κακουργήματα και τα πολιτικά εγκλήματα δικάζονται από μικτά ορκωτά δικαστήρια που συγκροτούνται από τακτικούς δικαστές και ενόρκους, όπως νόμος ορίζει."* Η παράγραφος 2 επιτρέπει κατ' εξαίρεση την υπαγωγή των κακουργημάτων στη δικαιοδοσία των Εφετείων, χωρίς από την άλλη να θέτει όρια στην εξαίρεση. Στην πράξη κακουργήματα κατά της ζωής και της σωματικής ακεραιότητας δικάζονται από ΜΟΔ, ενώ κακουργήματα κατά της ιδιοκτησίας και της περιουσίας δικάζονται από τα Τριμελή Εφετεία. 

Ιδιαίτερη συζήτηση προκάλεσε η υπαγωγή του οργανωμένου εγκλήματος και της τρομοκρατίας στη δικαιοδοσία του Τριμελούς Εφετείου. Για πολλούς η αφαίρεση κακουργημάτων από τα ΜΟΔ και η υπαγωγή τους στα Τριμελή Εφετεία εκφράζει τη δυσπιστία του νομοθέτη στο θεσμό των ενόρκων, θεσμό όμως κατοχυρωμένο από το Σύνταγμα. Οι λαϊκοί δικαστές θεωρούνται από κάποιους πιο κατάλληλοι για την εκδίκαση κακουργημάτων, επειδή δεν κινδυνεύουν από επαγγελματική πώρωση, έχουν κατά τεκμήριο το "κοινό περί δικαίου αίσθημα" και δεν είναι επιρρεπείς σε πολιτικές πιέσεις. Από άλλους οι ένορκοι θεωρούνται ακατάλληλοι για την εκδίκαση κακουργημάτων, επειδή δεν έχουν νομική κατάρτιση, είναι πιο επιρρεπείς σε συγκινησιακά επιχειρήματα και ενδέχεται να ενδώσουν πιο εύκολα σε απειλές των κατηγορουμένων (π.χ. σε εγκλήματα τρομοκρατίας).

Στα κακουργήματα δεν εφαρμόζεται η διαδικασία του Αυτοφώρου (βλ. πλημμέλημα). Της εισαγωγής της υπόθεσης στο Ακροατήριο προηγείται συνήθως προδικασία, προανάκριση ή ανάκριση.

Για να καταδικαστεί κάποιος για κακούργημα, πρέπει να έχει τελέσει την πράξη με δόλο. Κακουργήματα από αμέλεια δεν υπάρχουν. Αυτό έχει δημιουργήσει συζητήσεις για σοβαρά εγκλήματα με πολλά θύματα που τελούνται συνήθως από αμέλεια (πολύνεκρα τροχαία δυστυχήματα, αεροπορικά δυστυχήματα), κατά πόσο η τιμώρησή τους ως πλημμελημάτων (φυλάκιση μέχρι πέντε χρόνια) είναι αρκετή ή αν θα πρέπει να θεσπιστούν και κακουργήματα εξ αμελείας.

## Δείτε επίσης
* Μικτό Ορκωτό Δικαστήριο

## Εξωτερικοί σύνδεσμοι

*
*
Πλημμέλημα

Ως **πλημμέλημα** χαρακτηρίζεται το έγκλημα εκείνο που τιμωρείται από τον νόμο με φυλάκιση έως πέντε ετών. Είναι η δεύτερη σε βαρύτητα κατηγορία ποινικών αδικημάτων, μετά το πταίσμα, και πριν το κακούργημα. Τα πλημμελήματα εκδικάζονται ενώπιον του Πλημμελειοδικείου.

Τα πλημμελήματα που τιμωρούνται με φυλάκιση τουλάχιστον τριών μηνών δικάζονται από το Μονομελές Πλημμελειοδικείο, που αποτελείται από έναν (ή μία) Πρόεδρο Πρωτοδικών ή από έναν Πρωτοδίκη. Τα υπόλοιπα πλημμελήματα δικάζονται από το Τριμελές Πλημμελειοδικείο, που αποτελείται από έναν (ή μία) Πρόεδρο Πρωτοδικών και δύο Πρωτοδίκες. Η διάκριση αυτή δεν είναι απόλυτη, καθώς ο νομοθέτης έχει εισαγάγει μια σειρά εξαιρέσεων και βαρύτερα πλημμελήματα τα έχει υπαγάγει για λόγους ταχύτητας της διαδικασίας στην αρμοδιότητα του μονομελούς, ενώ ελαφρύτερα πλημμελήματα λόγω σπουδαιότητας στην αρμοδιότητα του τριμελούς.

Κατ' έφεση (σε δεύτερο βαθμό) εκδικάζονται τα μεν του Μονομελούς Πλημμελειοδικείου ενώπιον του Τριμελούς Πλημμελειοδικείου, τα δε του Τριμελούς Πλημμελειοδικείου ενώπιον του Τριμελούς Εφετείου, αποτελούμενου από έναν (ή μία) πρόεδρο εφετών και δύο εφέτες. Για να κριθεί κάποιος ένοχος για πλημμέλημα, απαιτείται να έχει δόλο (πρόθεση), εκτός κι αν ο νόμος τιμωρεί ρητώς και την αμέλεια (π.χ. ανθρωποκτονία από αμέλεια, σωματική βλάβη από αμέλεια).

Τα πλημμελήματα μπορούν να δικαστούν και με τη διαδικασία του Αυτοφώρου, εάν ο δράστης συλληφθεί μέχρι το βράδυ της επόμενης ημέρας από την τέλεση του εγκλήματος (το μέγιστο 48 ώρες πλην ένα λεπτό από την τέλεση της πράξης). Τότε δικάζονται από το Αυτόφωρο Μονομελές Πλημμελειοδικείο ή Αυτόφωρο Τριμελές Πλημμελειοδικείο στην επόμενη συνεδρίασή του. Η διαδικασία του αυτοφώρου (κατά το σκέλος της εκδίκασης) δεν εφαρμόζεται στους ανηλίκους, καθώς και στα δικαστικά και στα νομικά πρόσωπα, διότι πρέπει να οριστεί ρητή δικάσιμος.

Για τα πλημμελήματα, πριν παραπεμφθούν στο Δικαστήριο, μπορεί ο εισαγγελέας να διατάξει προανάκριση, προκαταρκτική εξέταση ή σπανιότερα ανάκριση, εάν τα πραγματικά περιστατικά δεν είναι ξεκάθαρα και απαιτείται διερεύνηση.

## Εξωτερικοί σύνδεσμοι

*
*
Χαράλαμπος Αυγερινός

Ο **Χαράλαμπος Αυγερινός** (13 Μαρτίου 1866 - 27 Ιουλίου 1942) ήταν δήμαρχος Πύργου.
## Βιογραφικά στοιχεία
Γεννήθηκε στον Πύργο και γιος του Αυγερινού Αυγερινού, γόνου σημαντικής πολιτικής οικογένειας, και της Γκάβα, πρώτης ξαδέρφης του Ανδρέα Μιχαλακόπουλου. Σπούδασε νομικά και άσκησε το επάγγελμα του δικηγόρου ως αστικολόγος. Το 1914 εξελέγη δημοτικός σύμβουλος και ανέλαβε την προεδρία του δημοτικού συμβουλίου. Μετά τον θάνατο του Χρήστου Στεφανόπουλου εξελέγη δήμαρχος, θέση στην οποία παρέμεινε μέχρι το 1920 οπότε και απολύθηκε. Την περίοδο 1923 - 1935 διετέλεσε υποθηκοφύλακας Πύργου.

Απεβίωσε στις 27 Ιουλίου 1942. Ήταν παντρεμένος με την Φούλα Ιγγλέση και είχε δύο παιδιά: τον Νάκη Αυγερινό και την Νίνα Αυγερινού, σύζυγο του Βασίλη Λεονταρίτη.

## Παραπομπές


Κατηγορία:Δήμαρχοι Πύργου Ηλείας
Χαραλαμπος
Δόλος Κύπρου

Ο **Δόλος** είναι ακρωτήριο της ΝΑ ακτής της Κύπρου.

Αποτελεί το ΒΑ κέρας του κόλπου της Λεμεσσού "Ακρωτήρι" και που απέχει από μεν των ερειπίων της αρχαίας Αμαθούντος 11 χλμ, από δε του ακρωτηρίου Κάβο Γάτα 14 μίλια.

Δ
Κατηγορία:Επαρχία Λεμεσού